stanford-oval/wikipedia huggingface dataset:
It’s a Beautiful World

| ”It’s a Beautiful World” Noel Gallagher’s High Flying Birds |
| --- | --- | --- |

Singlen tiedot
 Albumilta: Who Built the Moon?
 Julkaistu: 17. marraskuuta 2017
 Formaatti: CD, vinyyli, digitaalinen lataus, suoratoisto
 Tekijä(t): Noel Gallagher
 Tuottaja(t): David Holmes
 Tyylilaji: alternative rock
 Kesto: 05.17
 Levy-yhtiö: Sour Mash Records
Noel Gallagher’s High Flying Birdsin muut singlet
| ”Fort Knox” 2017 | ”It’s a Beautiful World” 2017 | ”She Taught Me How to Fly” 2018 |
It’s a Beautiful World on brittiläisen rockyhtye Noel Gallagher’s High Flying Birdsin kappale, joka julkaistiin kolmantena singlenä yhtyeen kolmannelta studioalbumilta Who Built the Moon? 17. marraskuuta 2017. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”It’s a Beautiful World” ylsi kotimaassaan Britannian singlelistalla parhaimmillaan sijalle 80.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | It’s a Beautiful World | 5.17 |  |  |  |  |  |  |  |
|  |  | 5.17 |  |  |  |  |  |  |  |
Gazan kuningaskunta

Kuningaskunnan viimeinen hallitsija Gungunhana.
Gazan kuningaskunta oli valtio eteläisessä Afrikassa 1800-luvulla. Se syntyi, kun Shaka Zulu lähetti kenraalinsa Soshanganen nykyisen Mosambikin alueelle valloittamaan tsonga-heimon asuinsijoja. Soshangane löysi viljavaa maata ja rauhallisia asukkaita, ja päätti jäädä alueelle sen sijaan että olisi palannut Shakan hoviin. Hän perusti kuningaskunnan, jonka nimesi isoisänsä mukaan Gazaksi. Soshangane koulutti armeijan ja valtasi alueita myös portugalilaisilta. Alueen kansaa alettiin kutsua nimellä shangaanit.  Uuden kuningaskunnan perustaminen oli osa Mfecaneliikettä. Sen ensimmäinen pääkaupunki oli lähellä nykyistä Maputoa. Shaka Zulu hyökkäsi sinne, mutta hävisi taistelun ja sai surmansa.
Gazan kuningaskunta rikastui orjakaupan avulla. Valtakunta laajeni Komati- ja Sambesi-jokien väliselle alueelle. Laajimmillaan se oli 1860-luvulla. Soshanganen kuoltua hänen poikansa kiistelivät perinnönjaosta. Marracuenen taistelussa vuonna 1895 viimeinen hallitsija, Gungunhana, jäi portugalilaisten vangiksi ja karkotettiin Azoreille.
Hämähäkkieläimet

| Hämähäkkieläimet |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida  Cuvier, 1812
Lahkoja
 Lahko Amblypygi – skorpionilukit  Lahko Araneae – hämähäkit  Lahko Palpigradi – sokkoskorpionit  Lahko Ricinulei – huppuhämähäkit  Lahko Schizomida  Lahko Uropygi – siimaskorpionit  Lahko Opiliones – lukit  Lahko Pseudoscorpionida – valeskorpionit  Lahko Scorpiones – skorpionit  Lahko Solifugae – arolukit  Lahko Acariformes – aitopunkit  Lahko Opilioacariformes – lukkipunkit  Lahko Parasitiformes – loispunkit 
Katso myös
   Hämähäkkieläimet Wikispeciesissä   Hämähäkkieläimet Commonsissa 
Infobox OKNimi-testi OK: 
Hämähäkkieläimet (Arachnida) on niveljalkaisten (Arthropoda) luokka.
Hämähäkkieläimille on tunnusomaista tuntosarvien puuttuminen ja ruumiin kaksiosaisuus; pää ja kolme seuraavaa jaoketta ovat sulautuneet yhdeksi kokonaisuudeksi, ja takaruumis on tavallisesti nivelikäs.
Kaikille hämähäkkieläimille yhteinen taksonominen piirre on erityinen raajarakenne, leukakoukku eli kelikeri. Hämähäkkieläimiin voidaan myös viitata nimellä leukakoukulliset (Chelicerata). Leukakoukku on raajasta kehittynyt suuosa, jossa raajan päässä on yleensä ontto koukku. Sitä kautta hämähäkkieläin ruiskuttaa ruoansulatusnestettä ruokaansa. Eturuumiissa on lisäksi neljä paria kävelyjalkoja, takaruumis on raajaton.
Hämähäkkieläimillä ei ole hyönteisten tapaan verkkosilmiä, vaan rakenteeltaan yksinkertaisemmat pistesilmät. Hämähäkeillä silmiä on tavallisimmin kuusi kappaletta, mutta eri hämähäkkieläimillä niitä voi olla kahdesta kahdeksaan kappaletta tai ei lainkaan. Kun silmäpareja on useita, kukin niistä on erikoistunut tiettyyn tehtävään, kuten verkon rakentamiseen, saalistukseen tai ultraviolettivalon aistimiseen.
Lähes kaikki hämähäkkieläimet ovat maaeläimiä, ja hengitys tapahtuu ilmaputkien, lehtikeuhkojen tai ihon välityksellä.
Jako

Hämähäkkieläimiin kuuluvia alaluokkia ja lahkoja ovat muun muassa:
Jako > Punkit (Acari)

Punkit ovat pieniä, harvoin yli 2 mm pidempiä hämähäkkieläimiä. Suuri osa niistä on loisia tai puoliloisia ja ne käyttävät ravinnokseen eläinten ja kasvien nesteitä.
Jako > Hämähäkit (Araneae)

Hämähäkeille tyypillinen piirre on taito kehrätä seittiä, josta ne kutovat taidokkaasti verkkoja. Seitti syntyy kehruurauhasissa, jotka sijaitsevat takaruumiissa. Verkoilla hämähäkit pyydystävät saaliinsa. Osa hämähäkeistä ei kudo verkkoja, vaan pyydystää saaliinsa juoksemalla.
Jako > Lukit (Opiliones)

Lukit muistuttavat ulkoisesti suuresti hämähäkkejä. Niillä on usein erityisen pitkät jalat ja pieni, pallomainen ruumis. Ne syövät pääasiassa kuolleita hyönteisiä, mutta myös eläviä hyönteisiä ja kasviravintoa. Lukit eivät kudo verkkoja.
Jako > Valeskorpionit (Pseudoscorpionida)

Tämän lahkon lajeja on Suomessa tavattu 17 lajia. Tunnetuin lienee pieni, varsinkin usein asunnoissa tavattava kirjaskorpioni (Chelifer cancroides). Luonnossa tavattavat lajit elävät erityisesti sammalissa, karikkeessa ja puiden kuoren alla. Valeskorpionit muistuttavat ulkonäöltään skorpioneja, mutta niiltä puuttuu myrkkypistin. Valeskorpionit ovat pieniä, yleensä muutaman millimetrin pituisia.
Jako > Skorpionit (Scorpiones)

Skorpionien tunnusmerkkejä ovat sakset sekä takaruumiin myrkkypistin. Myrkkypistin on kehittynyt takaruumiin viimeisestä jaokkeesta eli telsonista. Skorpionien sakset ovat kehittyneet huulirihmoista eli palpeista. Niiden lisäksi skorpioneilla ovat myös luokalle tyypilliset leukakoukut.
Jako > Skorpionilukit (Amblypygi)

Skorpionilukit ovat erikoisen näköisiä, hieman skorpioneja ja lukkeja muistuttavia eläimiä. Niillä ei ole myrkkypistintä, vaan suuret pihtimäiset pyyntileuat saaliin käsittelyä varten sekä etummaisen raajaparin tilalla hyvin pitkät saalistusrihmat, joissa on herkkiä tuntokarvoja.
Jako > Siimaskorpionit (Thelyphonida)

Siimaskorpionit muistuttavat skorpioneja, mutta niillä on myrkkypistimen sijaan siimamainen häntä, josta ne voivat ruiskuttaa mm. etikkahappoa sisältävää nestettä puolustautuakseen. Siimaskorpionit ovat kooltaan n. 25–85 mm. Skorpionilukkien tavoin niiden etummainen raajapari on muuntunut pitkiksi rihmoiksi, joissa on herkkiä tuntokarvoja.
Jako > Arolukit (Solifugae)

Arolukit muistuttavat suuria hämähäkkejä. Suurin osa niistä elää aavikoilla. Ne eivät kudo verkkoja, ja ainakaan suurimmalla osalla ei ole lainkaan myrkkyrauhasia, mutta niillä on erittäin suuret leuat, joilla ne tappavat ja paloittelevat saaliinsa. Arolukit syövät pääasiassa muita niveljalkaisia, mutta joskus jopa pieniä liskoja ja jyrsijöitä.
It’z Me

| It’z Me Itzy |
| --- | --- | --- |

EP-levyn tiedot
 Julkaistu: 9. maaliskuuta 2020
 Tyylilaji: k-pop, dance, hip-hop, rock
 Kesto: 21.27
 Levy-yhtiö: JYP Entertainment
Itzyn muut julkaisut
| It’z Icy 2019 | It’z Me 2020 | Not Shy 2020 |
Singlet albumilta It’z Me
 ”Wannabe” Julkaistu: 9. maaliskuuta 2020
It’z Me on eteläkorealaisen Itzy-yhtyeen toinen minialbumi. Minialbumin julkaisi JYP Entertainment 9. maaliskuuta 2020. Minialbumi sisältää seitsemän kappaletta, mukaan lukien ”Wannabe”-singlen, johon julkaistiin musiikkivideo. Albumista julkaistiin kolme eri fyysistä versiota, It’z, Me ja Wannabe. It’z Me sijoittui Gaonin albumilistan listaykköseksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | ”Wannabe” | Galactika | Galactika | Team Galactika | 3.12 |  |  |  |  |
| 2. | ”Ting Ting Ting” (Oliver Heldensin kanssa)  | Penomeco, 이스란, 강은정 | Warren Okay Felder, Janee ”Jin Jin” Bennett, Oliver Heldens | Oak Felder, Oliver Heldens | 3.39 |  |  |  |  |
| 3. | ”That’s a No No” | Shim Eunji (심은지), KASS | Shim Eunji (심은지), KASS, Ariowa Irosogie | Irosogie	Shim Eunji (심은지), KASS | 3.00 |  |  |  |  |
| 4. | ”Nobody Like You” | Yubin, Josh Record, Andrew Bullimore | 이우민 ’Collapsedone’, Josh Record, Andrew Bullimore | 이우민 ’Collapsedone’ | 3.17 |  |  |  |  |
| 5. | ”You Make Me” | 이스란, earattack, Miranda Glory Inzunza | earattack, Miranda Glory Inzunza, Matthew Ferree | earattack, 공도 | 3.03 |  |  |  |  |
| 6. | ”I Don’t Wanna Dance” | JQ (제이큐), makeumine works (정세희) | Anne Judith Stokke Wik, Nermin Harambasic, Jin By Jin, Seung Eun Oh, Andreas Baertels | Jin by Jin | 3.09 |  |  |  |  |
| 7. | ”24Hrs” | Penomeco | Sophie, Lola Blanc | Sophie | 2.07 |  |  |  |  |
|  |  |  |  |  | 21.27 |  |  |  |  |
Jean Dubuffet

Jean Dubuffet, Emalipuutarha (Jardin d’émail), 1974.
Jean Dubuffet vuonna 1960.
Taiteen reunoilla
Suuntaukset
Art brut | Fantastinen realismi | Graffiti | ITE-taide | Kansantaide | Naivismi | Outsider-taide | Primitivismi | Visionaarinen taide
Tekijöitä Suomesta
Aleksanteri Ahola-Valo | Andreas Alariesto | Annukka Grönlund | Martti Innanen | Einari Junttila | Arto Ali-Eskola | Edvin Hevonkoski | Enni Id | Aleksandra Ionowa | Alice Kaira | Matias Keskinen | Nikolai Lehto | Jussi Löf | Kalervo Palsa | Matti Rutanen | Veijo Rönkkönen | Ilmari Salminen | Olli Seppänen | Kaarina Staudinger-Loppukaarre | Vihtori Storck | Ilkka Juhani Takalo-Eskola | Heikki Tuomela | Ensio Tuppurainen | Sigurd Wettenhovi-Aspa
Tekijöitä ulkomailta
William Blake | Aleksanteri Ahola-Valo | Banksy | Jean-Michel Basquiat | Hieronymus Bosch | Salvador Dalí | Jean Dubuffet  | Max Ernst | H. R. Giger | Alex Grey | Keith Haring | Edward Hicks | Frida Kahlo | Theodor Kittelsen | Mati Klarwein | Paul Kondas | Séraphine Louis | Gustave Moreau | Grandma Moses | Niko Pirosmani | Maria Primatšenko | Henri Rousseau
Jean Philippe Arthur Dubuffet (31. heinäkuuta 1901 – 12. toukokuuta 1985) oli yksi Ranskan 1900-luvun loppupuolen tunnetuimpia taiteilijoita.
Dubuffet aloitti opintonsa Académie Julianissa, mutta puolen vuoden opintojen jälkeen päätti jatkaa opiskelua itsenäisesti. Vuonna 1924 hän alkoi epäillä taiteen arvoa, lopetti maalaamisen ja meni töihin isänsä viinikauppaan. Dubuffet aloitti maalaamisen 1930-luvulla tilapäisesti, ja lopulta pysyvämmin vuonna 1942. 1940-luvun lopussa hän lähestyi surrealismia ja muita moderneja taidesuuntauksia. Hänet on yhdistetty myös informalismiin 1950-luvun lopulla.
Dubuffet etsi aitoa taidetta ja oli hyvin kiinnostunut alkuperäiskansojen, lasten, mielisairaiden ja naivistien töistä. Kehittämälleen suuntaukselle hän antoi nimen l’art brut, ”raakataide”.
Monet Dubuffetin töistä on maalattu hyvin paksulla maalilla niin, että siveltimenvedot luovat työlle ominaisen tekstuurin, jota on joskus korostettu sekoittamalla maaliin hiekkaa, tervaa tai olkia. Vuodesta 1962 alkaen hän teki maalaussarjan, jossa käytti vain punaista, valkoista, mustaa ja sinistä. 1960-luvun loppua kohti Dubuffetin mielenkiinto kohdistui yhä enemmän kuvanveistoon.
Suomessa Dubuffetin teoksia on ollut esillä ensimmäisessä Ars-näyttelyssä 1961 Helsingissä (maalaukset Koira pöydällä ja Filosofinen maisema) sekä Amos Andersonin taidemuseossa Helsingissä 1988. Hänen teoksiaan esiteltiin myös Taidekeskus Retretin kesän 2006 päänäyttelyssä.
Aiheesta muualla

Kuvia tai muita tiedostoja aiheesta Jean Dubuffet Wikimedia Commonsissa
Gazan piiritys

Gazan piiritys käytiin vuonna 332 eaa. sen jälkeen kun Aleksanteri Suuri oli kukistanut Persian kuninkaan Dareios III:n Issoksen taistelussa ja vallannut Tyroksen kaupungin. Gazan kaupunki ei suostunut antautumaan Aleksanterille, joka valtasi sen neljän kuukauden piirityksen jälkeen.
Gazaa suojasivat vahvat muurit ja se sijaitsi kukkulalla. Aleksanterin sapöörit epäilivät pystyisivätkö he millään valtaamaan kaupunkia. Aleksanteri määräsi rakennettavaksi vallin jota myöten piirityskoneet saatiin kuljetettua muurien vierelle. Kun tämä ei tepsinyt kaivoivat Aleksanterin sapöörit tunneleita, jotka saivat kaupungin muurit sortumaan. Piirityksen jälkeen kaupungin miespuolinen väestö surmattiin.
Quintus Curtius Rufus kertoo että piirityksen jälkeen Aleksanteri veti kaupungin komentajaa Batista sotavaunujensa perässä kaupungin ympäri. Aleksanterin myyttinen esi-isä Akhilleus oli Iliaan mukaan tehnyt samoin Hektorille Troijan sodassa.
Forum Julii

Forum Julii (lat., ”Juliuksen markkinapaikka”; m.kreik. Φόρον Ἰούλιον, Foron Iūlion) voi viitata seuraaviin antiikin aikaisiin kaupunkeihin:
Forum Julii, kaupunki Gallia Narbonensiksessa, nykyinen Fréjus Ranskassa
Forum Julii, kaupunki Umbriassa Italiassa
Forum Julii, kaupunki Venetiassa Italiassa, nykyinen Cividale di Friuli
Iria eli Forum Julii, kaupunki Liguriassa Italiassa, nykyinen Voghera
Frauenkirche

Frauenkirche voi tarkoittaa ainakin seuraavia kirkkoja:
Frauenkirche, kirkko Dresdenissä
Frauenkirche, kirkko Görlitzissä
Frauenkirche, kirkko Meißenissa
Frauenkirche, kirkko Münchenissä
Frauenkirche, kirkko Nürnbergissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frauenkirche”, voi hakea sivunnimihaulla, laajalla sivunnimihaulla tai tekstihaulla.
Frauenliebe und -leben

Frauenliebe und -leben (voidaan suomentaa "Naisen rakkaus ja elämä") op. 42 on Robert Schumannin säveltämä laulusarja. Tekstit ovat Adelbert von Chamisson tuotantoa. Sarjassa kuvaillaan erään naisen tunnemaailmaa ensirakkaudesta avioliiton kautta miehen kuolemaan.
Schumann sävelsi laulusarjan vuonna 1840. Laulujen otsikot ovat:
"Seit ich ihn gesehen"
"Er, der Herrlichste von allen"
"Ich kann's nicht fassen, nicht glauben"
"Du Ring an meinem Finger"
"Helft mir, ihr Schwestern"
"Süßer Freund, du blickest"
"An meinem Herzen, an meiner Brust"
"Nun hast du mir den ersten Schmerz getan"
Ivar Ballangrud

| Mitalit | Mitalit | Mitalit |  |
| --- | --- | --- | --- |
|  Garmisch-Partenkirchenin vuoden 1936 talviolympialaisten suuri luistelusankari Ivar Ballangrud. |  Garmisch-Partenkirchenin vuoden 1936 talviolympialaisten suuri luistelusankari Ivar Ballangrud. |  Garmisch-Partenkirchenin vuoden 1936 talviolympialaisten suuri luistelusankari Ivar Ballangrud. |  |
Maa:   Norja
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | St. Moritz 1928 | 5 000 metriä |  |
|  Kultaa | Garmisch-Partenkirchen 1936 | 500 metriä |  |
|  Kultaa | Garmisch- Partenkirchen 1936 | 5 000 metriä |  |
|  Kultaa | Garmisch- Partenkirchen 1936 | 10 000 metriä |  |
|  Hopeaa | Lake Placid 1932 | 10 000 metriä |  |
|  Hopeaa | Garmisch- Partenkirchen 1936 | 1 500 metriä |  |
|  Pronssia | St. Moritz 1928 | 1 500 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Trondheim 1926 | yhteispisteet |  |
|  Kultaa | Lake Placid 1932 | yhteispisteet |  |
|  Kultaa | Davos 1936 | yhteispisteet |  |
|  Kultaa | Davos 1938 | yhteispisteet |  |
|  Hopeaa | Davos 1928 | yhteispisteet |  |
|  Hopeaa | Oslo 1929 | yhteispisteet |  |
|  Hopeaa | Oslo 1930 | yhteispisteet |  |
|  Hopeaa | Oslo 1935 | yhteispisteet |  |
|  Pronssia | Helsinki 1931 | yhteispisteet |  |
|  Pronssia | Trondheim 1933 | yhteispisteet |  |
|  Pronssia | Helsinki 1934 | yhteispisteet |  |
| EM-kilpailut  | EM-kilpailut  | EM-kilpailut  |  |
|  Kultaa | Davos 1929 | yhteispisteet |  |
|  Kultaa | Trondheim 1930 | yhteispisteet |  |
|  Kultaa | Viipuri 1933 | yhteispisteet |  |
|  Kultaa | Oslo 1936 | yhteispisteet |  |
|  Pronssia | Tukholma 1927 | yhteispisteet |  |
|  Pronssia | Oslo 1938 | yhteispisteet |  |
Ivar Ballangrud (7. maaliskuuta 1904 – 1. kesäkuuta 1969) oli norjalainen pikaluistelija.
Vuosina 1924–1934 Ballangrud oli yksi maailman parhaista pikaluistelijoista yhdessä Clas Thunbergin kanssa. Hän oli kotoisin Lunnerista, Hadelandista, kuten olivat myös Michael Staksrud ja Hans Engnestangen. Uransa aikana Ballangrud voitti neljä yleisluistelun maailmanmestaruutta, viisi Norjan mestaruutta ja neljä olympiakultaa.
Kansainvälisen debyyttinsä Ballangrud teki 19-vuotiaana vuonna 1924. Hän ei kuitenkaan kilpaillut olympialaisissa, mutta peittosi olympiavoittaja Julius Skutnabbin samana vuonna MM-kilpailussa hänen kotiradallaan Helsingissä.
Ensimmäisen olympiakultansa hän voitti 1928 Sankt Moritzissa 5 000 metrillä, ja kahdeksan vuotta myöhemmin 1936 olympialaisissa Garmisch-Partenkirchenissä hän voitti peräti kolme kultaa: 500, 5 000 ja 10 000 metrillä. Lisäksi hän voitti pronssia 1 500 metrillä 1928 sekä hopeaa 10 000 metrillä 1932 Lake Placidissa ja 1 500 metrillä 1936. On todennäköistä, että Ballangrud olisi 1932 kisoissa pärjännyt paremmin, mikäli olisi kilpailtu normaaliin pikaluistelutapaan eikä yhteislähdöllä.
Vuonna 1930 Ballangrud syrjäytti Oscar Mathisenin aateliskalenterin ykköspaikalta. Kaikkiaan hän oli listan ykkösenä 3 677 päivän ajan, aikaväleillä 11. tammikuuta 1930 – 1. tammikuuta 1937 ja uudelleen 29. tammikuuta 1939 – 4. helmikuuta 1942.
Maailmanennätykset

5 000 m: 8.24,2 Davosissa 19. tammikuuta 1929
5 000 m: 8.21,6 Davosissa11. tammikuuta 1930
3 000 m: 4.49,6 Davosissa 29. tammikuuta 1935
5 000 m: 8.17,2 Oslossa 18. tammikuuta 1936
10 000 m: 17.14,4 Davosissa 6. helmikuuta 1938
Sen lisäksi, että Ballangrud luisteli urallaan viisi virallista maailmanennätystä, luisteli hän vuonna 1932 ennen olympialaisia käydyssä yhteislähdön harjoituskilpailussa ajan 16.46,4, joka oli 31 sekuntia silloisen maailmanennätyksen alle. Kovemman ajan luisteli vasta Hjalmar Andersen 20 vuotta myöhemmin.
Aiheesta muualla

Ballangrudin profiili KOK:n sivuilla
Miesten 500 metrin pikaluistelun olympiavoittajat
Miesten 5 000 metrin pikaluistelun olympiavoittajat
Miesten 10 000 metrin pikaluistelun olympiavoittajat
Ivan Janković

| Ivan Janković> Henkilötiedot |
| --- | --- |
Syntynyt: 24. tammikuuta 1995 (ikä 29) Zagreb, Kroatia
Kansalaisuus:   Kroatia
Jääkiekkoilija
Pelipaikka:  keskushyökkääjä
Maila:  vasen
Pituus:  187 cm
Paino:  84 kg
Seura
Seura:  Medveščak Zagreb
Sarja:  EBEL
Pelinumero:  50
Pelaajaura
Pääsarjaura:  2011–
Aik. seurat:  KHL Zagreb (Kroatia)
Ivan Janković (s. 24. tammikuuta 1995 Zagreb, Kroatia) on kroatialainen jääkiekkoilija, joka pelaa Itävallan Erste Bank Eishockey Ligan kroatialaisjoukkue Medveščak Zagrebissa. Hän on pelipaikaltaan keskushyökkääjä, mutta osaa pelata myös laidassa.
Ura > Seuraura

Janković debytoi miesten peleissä 16-vuotiaana KHL Zagrebin joukkueessa Kroatian pääsarjassa kaudella 2011–2012. Kaudella 2013–2014 hän oli joukkueen paras pistemies ja maalintekijä tehoilla 19+17=36. Kauden 2014–2015 päätteeksi Janković valittiin Kroatian liigan arvokkaimmaksi pelaajaksi. Hän pelasi suurimman osan kaudestaan kuitenkin Medveščak Zagrebin A-nuorissa Itävallan Erste Bank Young Stars Leaguessa, jossa Janković oli joukkueen paras pistemies ja maalintekijä tehoilla 33+32=65.
Kaudeksi 2015–2016 Janković teki vuoden mittaisen sopimuksen Medveščak Zagrebin KHL-joukkueen kanssa. Hän teki KHL-debyyttinsä runkosarjan toiseksi viimeisellä kierroksella 16. helmikuuta 2016 vieraissa Lokomotiv Jaroslavlia vastaan. Janković sai ottelussa jääaikaa 3.39 minuuttia. Ottelu jäi hänelle kauden ainoaksi KHL:ssä. Janković voitti Medveščakin kakkosjoukkueessa kauden päätteeksi Kroatian-mestaruuden. Heinäkuussa 2016 hän teki seuran KHL-joukkueen kanssa vuoden mittaisen jatkosopimuksen. Kaudella 2016–2017 Janković pelasi liigassa kuusi runkosarjaottelua tehden yhden syöttöpisteen. Kroatian liigassa pelanneessa Medveščakin kakkosjoukkueessa hän onnistui tekemään alkusarjassa yhdessä pelaamassaan ottelussa peräti tehot 7+8=15, joilla Janković oli joukkueen paras maalintekijä ja jakoi koko Kroatian liigan pistepörssin voiton viisi ottelua enemmän pelanneen KHL Sisakin Mateo Lončarin sekä joukkuetoverinsa Domen Vedlinin kanssa.
Medveščak palasi kaudeksi 2017–2018 taloudellisista syistä neljän vuoden jälkeen takaisin Itävallan Erste Bank Eishockey Ligaan, jonne Janković teki joukkueen kanssa vuoden mittaisen jatkosopimuksen kesäkuussa 2017.
Ura > Maajoukkueura

Janković edusti Kroatiaa IB-divisioonan MM-kilpailuissa vuosina 2014, 2015, 2016 ja 2017, joista ensimmäinen turnaus päättyi hopeaan. Jälkimmäisessä turnauksessa hän toimi vain 20-vuotiaana joukkueensa varakapteenina. Janković pelasi myös Pyeonchangin olympiakisojen 2018 karsinnoissa.
Janković pelasi myös alle 20-vuotiaiden IB-divisioonan MM-kilpailuissa vuonna 2013, jolloin hän jakoi Kroatian sisäisen tehotilaston voiton Jan Lendon kanssa lukemalla 0. Joukkue putosi IIA-divisioonaan vuoden 2014 turnaukseen, jossa Janković toimi Kroatian kapteenina. Vuoden 2015 turnaukseen joukkue putosi edelleen IIB-divisioonaan, josta Kroatia voitti kultaa. Janković jatkoi joukkueen kapteenina ja jakoi koko turnauksen piste- ja maalipörssin voiton joukkuetoverinsa Luka Jarčovin kanssa tehoilla 5+4=9. Hän voitti myös turnauksen tehotilaston lukemalla +9.
Janković pelasi myös alle 18-vuotiaiden IIA-divisioonan MM-kilpailuissa vuosina 2012 ja 2013, joista jälkimmäinen turnaus päättyi hopeaan. Hän toimi tuolloin Kroatian varakapteenina ja voitti joukkueen sisäisen piste- ja maalipörssin tehoilla 4+2=6.
Folke Frölén

| Mitalit | Mitalit | Mitalit |  |
| --- | --- | --- | --- |
|  Frölén 1950-luvulla. |  Frölén 1950-luvulla. |  Frölén 1950-luvulla. |  |
Maa:   Ruotsi
Kenttäratsastus
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | joukkuekilpailu |  |
Karl Folke Frölén (25. helmikuuta 1908 Eskilstuna – 6. marraskuuta 2002 Uumaja) oli ruotsalainen kenttäratsastuksen olympiavoittaja.
Frölén voitti kenttäratsastuksen joukkuekilpailussa olympiakultaa Helsingissä 1952. Yksilökilpailussa hän sijoittui 15:nneksi.
Aiheesta muualla

Folke Frölén Kansainvälinen olympiakomitea. (englanniksi)
Ishak Belfodil

| 0 | 1 | 2 | 3 |
| --- | --- | --- | --- |
 Belfodil Algerian maajoukkueen harjoituksissa Algerissa elokuussa 2013
Henkilötiedot
Syntymäaika: 12. tammikuuta 1992 (ikä 32)
Syntymäpaikka: Mostaganem, Algeria
Pelipaikka: hyökkääjä
Pituus: 192 cm
Junioriseurat
: OSC Élancourt
1997–2003: Trappes Saint-Quentin FC
2003–2005: PSG
2005–2006: Boulogne-Billancourt
2006–2008: Clermont
2008–2009: Lyon
Seurat
| Vuodet | Seura | O | (M) |
| 2009–2012 | Lyon | 10 | (0) |
| 2010–2011 | → Lyon II | 27 | (12) |
| 2012 | → Bologna | 8 | (0) |
| 2012–2013 | Parma | 33 | (8) |
| 2013–2014 | Internazionale | 8 | (0) |
| 2014 | → Livorno | 17 | (0) |
| 2014–2015 | Parma | 23 | (1) |
| 2015–2016 | Baniyas Club | 23 | (11) |
| 2016–2018 | Standard Liege | 28 | (11) |
| 2017–2018 | → Werder Bremen | 26 | (4) |
| 2018– | TSG 1899 Hoffenheim | 33 | (16) |
| Yhteensä | Yhteensä | 236 | (63) |
Maajoukkue
| 2008–2009 | Ranska U17 | 3 | (0) |
| 2009–2010 | Ranska U18 | 6 | (2) |
| 2010–2011 | Ranska U19 | 13 | (2) |
| 2011 | Ranska U20 | 2 | (1) |
| 2013– | Algeria | 17 | (2) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2020.  Maajoukkueuran tilastot päivitetty 15. heinäkuuta 2020.
Ishak Belfodil (arab. إسحاق بلفوضيل‎, s. 12. tammikuuta 1992 Mostaganem, Algeria) on algerialais-ranskalainen jalkapalloilija, joka on pelannut muun muassa Saksan Bundesliigassa. Pelipaikaltaan Belfodil on hyökkääjä.